Nog R1 miljard benodig vir staatskapers se vervolging | Maroela Media
Terwyl die plundering van die staatskas Suid-Afrika reeds miljarde rande gekos het, benodig die Nasionale Vervolgingsgesag (NVG) bykomende finansiering van tussen R750 miljoen en R1 miljard om vermeende oortreders suksesvol te vervolg.
Die NVG het vandeesweek aan die parlementêre portefeuljekomitee oor justisie en korrektiewe dienste gesê die bykomende finansiering sal hoofsaaklik gebruik word om die NVG se kapasiteit te versterk, die instelling te moderniseer, die ondersoekdirektoraat (OD) te verbeter asook om spesialiseenhede en die kantoor vir getuiebeskerming 'n hupstoot te gee.
Onder die leiding van die OD is 82 ondersoeke reeds van stapel gestuur en 20 sake – waarby 65 beskuldigdes betrokke is – is reeds op die hofrol geplaas. Die ondersoekdirektoraat het nog nege korrupsiesake geprioritiseer wat na verwagting binne die volgende ses maande op die hofrol geplaas behoort te word.
Overall budget growth per economic classification: MTEF period#NPAportfoliocommitteebriefing pic.twitter.com/P5F4VBnDMJ
— NPASouthAfrica (@NPA_Prosecutes) May 10, 2022
Die NVG het LP's ook die versekering gegee dat hy slim maniere gaan vind om die private sektor by ondersoeke te betrek, terwyl hy steeds oor sy onafhanklikheid waak en aan tersaaklike wetgewing voldoen.
Bulelani Magwanishe, komiteevoorsitter, sê hoewel die NVG sowel as die kantoor van die openbare beskermer reeds heelwat vooruitgang gemaak het, daar steeds ruimte vir verbetering is. Magwanishe sê hoewel dit belangrik is dat die begrotings van departemente, instellings en veral hoofstuk 9-instellings nie besnoei word nie, innoverende maniere en samewerkingsooreenkomste steeds gevind moet word om die rande te laat rek.
80-jarige en sy vrou aangerand, beroof
Hierdie storie het ons al biljoene rande gekos en NOG STEEDS loop al hierdie skelms vry en NOG STEEDS sit hulle in poste waar hulle verdere korrupsie kan pleeg. Iewers moet die streep getrek word met hierdie staatskapings saak.
SLIM maniere…tell me more. Would love to know
Kry die ouens by die nvg dan nie n salaris nie?
Wat daarvan as jou naam genoem word in die verslag – MOET jy opsy staan! tot die teendeel bewys is!
Kos ons miljarde net om die klomp te arresteer.
As die ANC /EFF Kader se monde oopgaan is dit geld! Hul is verantwoordelik dat ons land bankrot is. Waaroor nog die enorme bedrag wil spandeer vir vervolging, Zuma is in hul hande maar niks word aan die ANC Krimineel gedoen nie. Hy speel woer woer met die NVG. So stop om nog geld te wil spandeer en begin by die 1 wat verantwoordelik is vir die Staatskaping.